Roberts Stumbris

Roberts Stumbris (dzimis  Saldū) ir Latvijas basketbolists, spēlē vieglā uzbrucēja pozīcijā. 2025. gadā pārstāv Spānijas klubu Melilla. Rīgas VEF sastāvā divreiz kļuvis par Latvijas Basketbola līgas (LBL) čempionu.

 Karjera 
Sācis trenēties basketbolā un LJBL spēlējis dzimtajā Saldū, bet vidusskolas vecumā pārcēlies uz Liepāju. Basketbolista karjeru augstākajā līmenī sācis LBL komandā "Liepājas lauvas". Daudz spēlējis ārvalstu klubos: Igaunijā, Lietuvā, Islandē, Polijā un Itālijā. Pārstāvot Latvijas vadošo klubu Rīgas VEF, 2019. un 2020. gadā kļuvis par Latvijas čempionu.

Bijis diskvalificēts par dopinga (marihuāna) lietošanu 2014. gadā, kad pārstāvēja Igaunijas klubu Rakveres "Tarvas". Pēc deviņu mēnešu diskvalifikācijas termiņa beigām šis pats klubs spēlētājam deva iespēju atgriezties profesionālajā sportā.

2023. gada pavasarī R. Stumbris pārcēlās no Itālijas pēc spēka otrās līgas kluba Trapani uz Lega A klubu Trieste. Augustā tika paziņots, ka spēlētājs turpmāk pārstāvēs Nīderlandes klubu Heroes Den Bosch. 2024. gada vasarā pievienojies Spānijas klubam Burgos, kas spēlēja pēc spēka otrajā līgā Primera FEB. 2025. gada pavasarī Burgosas klubs kļuva par Primera FEB čempioniem, nodrošinot pacelšanos uz ACB līgu. Rudenī noslēdza līgumu ar citu Primera FEB klubu Melilla.

Pārstāvējis Latvijas U-20 izlasi, kura 2013. gada Eiropas U-20 čempionātā ieguva sudraba medaļas.

2022. gadā debitējis pieaugušo Latvijas basketbola izlasē.

 Atsauces 

 Ārējās saites 

Kategorija:1993. gadā dzimušie
Kategorija:Saldū dzimušie
Kategorija:Latvijas basketbolisti
Kategorija:Vieglie uzbrucēji
Kategorija:Dopinga lietas basketbolā